CELEX: 32020R0762
Language: lv
Date: 2020-06-09 00:00:00
Title: Komisijas Regula (ES) 2020/762 (2020. gada 9. jūnijs), ar ko attiecībā uz jēlas lolojumdzīvnieku barības mikrobioloģiskajiem standartiem un prasībām, kas izvirzītas apstiprinātiem uzņēmumiem, tehniskajiem parametriem, kuri piemērojami alternatīvajai metodei jeb Brūka gazifikācijas procesam un kausētu tauku hidrolīzei, kā arī prasībām, kas izvirzītas pārstrādātu kūtsmēslu, noteiktu asiņu, asins pagatavojumu un starpproduktu eksportam, groza Regulu (ES) Nr. 142/2011 (Dokuments attiecas uz EEZ)

10.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 182/3
               
            
         KOMISIJAS REGULA (ES) 2020/762
         (2020. gada 9. jūnijs),
         ar ko attiecībā uz jēlas lolojumdzīvnieku barības mikrobioloģiskajiem standartiem un prasībām, kas izvirzītas apstiprinātiem uzņēmumiem, tehniskajiem parametriem, kuri piemērojami alternatīvajai metodei jeb Brūka gazifikācijas procesam un kausētu tauku hidrolīzei, kā arī prasībām, kas izvirzītas pārstrādātu kūtsmēslu, noteiktu asiņu, asins pagatavojumu un starpproduktu eksportam, groza Regulu (ES) Nr. 142/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1069/2009 (2009. gada 21. oktobris), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (1), un jo īpaši tās 7. panta 2. punktu, 20. panta 11. punktu, 21. panta 6. punkta d) apakšpunktu, 27. panta b) un c) punktu, 31. panta 2. punktu, 40. panta b), d) un e) punktu, 41. panta 1. punkta otro daļu, 41. panta 3. punkta pirmo daļu, 42. panta 2. punkta a), b) un c) apakšpunktu un 43. panta 3. punkta pirmo daļu,
         tā kā:
         
                     (1)
                  
                  
                     Komisijas Regula (ES) Nr. 142/2011 (2) nosaka sabiedrības un dzīvnieku veselības aizsardzības noteikumus attiecībā uz dzīvnieku izcelsmes blakusproduktiem un atvasinātiem produktiem, lai novērstu un līdz minimumam samazinātu šo produktu radīto risku sabiedrības un dzīvnieku veselībai. Šajos noteikumos ietverti arī jēlas lolojumdzīvnieku barības mikrobioloģiskie standarti, prasības attiecībā uz noteiktiem apstiprinātiem uzņēmumiem, ragu un ragu produktu un nagu un nagu produktu importa nosacījumi, kā arī noteikumi par pārstrādātu kūtsmēslu, noteiktu asiņu, asins pagatavojumu un starpproduktu eksportu.
                  
               
                     (2)
                  
                  
                     Saskaņā ar Regulas (EK) Nr. 1069/2009 26. panta 1. punktu iekārtās, kas ir apstiprinātas vai reģistrētas saskaņā ar Eiropas Parlamenta un Padomes Regulas (EK) Nr. 853/2004 (3) 4. pantu vai saskaņā ar Eiropas Parlamenta un Padomes Regulas (EK) Nr. 852/2004 (4) 6. pantu, noteiktos apstākļos var apstrādāt, pārstrādāt vai uzglabāt uz vietas iegūtus dzīvnieku izcelsmes blakusproduktus. Tāpēc ir lietderīgi, ka apstiprinātas kautuves var izmantot noteiktas ķīmiskās metodes, kuras nav minētas kā standarta vai alternatīvās pārstrādes metodes un ar kurām noteiktus uz vietas iegūtus 3. kategorijas materiālus konservē, līdz iegūst šķidrumu tādā tilpumā, ko ir vieglāk uzglabāt un transportēt.
                  
               
                     (3)
                  
                  
                     Ķīmiskajā konservēšanā, kas nav par alternatīvo pārstrādes metodi atļautā metode, izejvielas nepārstrādā atvasinātos produktos. Juridiskās noteiktības labad ir jāparedz noteikumi par šo materiālu uzglabāšanu, transportēšanu un vēlāku likvidēšanu vai izmantošanu. Tādēļ būtu attiecīgi jāgroza Regulas (ES) Nr. 142/2011 19. pants un IX pielikums.
                  
               
                     (4)
                  
                  
                     Regulas (ES) Nr. 142/2011 I pielikumā ir dota augšanas substrātu definīcija. Augšanas substrāti plaši tiek izmantoti sēņu audzēšanā. Augšanas substrātu definīcijai būtu jāaptver augšanas substrātu izmantošana sēņu ražošanā.
                  
               
                     (5)
                  
                  
                     Regulas (ES) Nr. 142/2011 I pielikumā būtu jāiekļauj termina “procesa higiēnas kritērijs” definīcija, lai tās XIII pielikuma II nodaļas 6. punktā pašreizējo produkta standartu, kura pamatā ir Enterobacteriaceae skaits, aizstātu ar vērtībām attiecībā uz nepieciešamo paraugu skaitu un robežvērtībām attiecībā uz Enterobacteriaceae, kas tiek izmantotas par kritēriju, kurš norāda uz pieņemamu ražošanas procesa darbību.
                  
               
                     (6)
                  
                  
                     Regulas (ES) Nr. 142/2011 I pielikums būtu attiecīgi jāgroza.
                  
               
                     (7)
                  
                  
                     Ņemot vērā jaunos zinātnes un tehnikas sasniegumus, Brūka gazifikācijas procesa temperatūras parametri būtu jāsalāgo ar spēkā esošajiem dzīvnieku izcelsmes blakusproduktu sadedzināšanas standartiem. Attiecīgi būtu jāgroza Regulas (ES) Nr. 142/2011 IV pielikums.
                  
               
                     (8)
                  
                  
                     Regulas (ES) Nr. 142/2011 VIII pielikuma II nodaļā ir izklāstītas prasības attiecībā uz dzīvnieku izcelsmes blakusproduktu identificēšanu, tostarp marķēšanu. Jēla lolojumdzīvnieku barība būtu attiecīgi jāmarķē, lai nepieļautu pārtikas kontaminēšanu vai cilvēku inficēšanos.
                  
               
                     (9)
                  
                  
                     Regulas (ES) Nr. 142/2011 VIII pielikums būtu attiecīgi jāgroza.
                  
               
                     (10)
                  
                  
                     Lai pārtikas produktu drošumu nodrošinātu, pamatojoties uz zinātnisku riska novērtējumu, Komisijas Regula (EK) Nr. 2073/2005 (5) ieviesa procesa higiēnas kritērijus. Ievērojot tos pašus principus, jēlas lolojumdzīvnieku barības drošumu var uzturēt, ja Regulas (EK) Nr. 2073/2005 I pielikuma 2. nodaļas 2.1.8. punktā noteiktie noteikumi par atbilstību procesa higiēnas kritērijiem attiecībā uz gaļas izstrādājumu, t. i., nepārstrādātu gaļu, kas paredzēta lietošanai pārtikā, aizstātu spēkā esošos mikrobioloģiskos standartus attiecībā uz Enterobacteriaceae klātbūtni produktā. Tāpēc būtu attiecīgi jāgroza Regulas (ES) Nr. 142/2011 XIII pielikuma II nodaļa.
                  
               
                     (11)
                  
                  
                     Lai veicinātu zinātnes attīstību, noteiktiem dabas vēstures kolekciju objektiem būtu jāpiešķir atkāpe. Attiecīgi būtu jāgroza Regulas (ES) Nr. 142/2011 XIII pielikuma VI nodaļas prasības attiecībā uz medību trofejām un citiem pagatavojumiem.
                  
               
                     (12)
                  
                  
                     Regulas (ES) Nr. 142/2011 XIII pielikuma XI nodaļā noteiktas īpašas prasības tauku atvasinājumiem. Būtu jāprecizē, ka pārstrādes procesā būtu jāsasniedz vismaz regulā noteiktā temperatūra. Regulas (ES) Nr. 142/2011 XIII pielikuma XI nodaļa būtu attiecīgi jāgroza.
                  
               
                     (13)
                  
                  
                     Prasības attiecībā uz tādu noteiktu produktu importu, kas iegūti no kauliem, ragiem un nagiem un raksturoti Regulas (ES) Nr. 142/2011 XIV pielikuma II nodaļas 7. iedaļas 2. punkta d) apakšpunktā, var tikt uztvertas kā kumulatīvas prasības. Iedaļas 2. punkta d) apakšpunkts būtu jāpārskata, lai precizētu, ka šīs prasības nepiemēro kumulatīvi.
                  
               
                     (14)
                  
                  
                     Regulas XIV pielikuma V nodaļā ir izklāstīti pārstrādātu kūtsmēslu eksporta noteikumi. Pēc tam, kad ir pārstrādātas Eiropas Parlamenta un Padomes Regulā (EK) Nr. 999/2001 (6) noteiktās prasības attiecībā uz 3. kategorijas materiālu organisko mēslošanas līdzekļu un augsnes ielabotāju eksportu, noteikumi par pārstrādātu kūtsmēslu eksportu ir jāsalāgo ar iepriekš minētajām jaunajām prasībām.
                  
               
                     (15)
                  
                  
                     Regulas (EK) Nr. 1069/2009 43. pantā noteikts, ka noteiktu 1. un 2. kategorijas materiālu eksportu var atļaut tikai saskaņā ar saskaņotiem noteikumiem. Regulas (ES) Nr. 142/2011 XII pielikumā, kā arī XIV pielikuma II nodaļas 2. un 3. iedaļā ir paredzēti nosacījumi, saskaņā ar kuriem noteiktas asinis, asins pagatavojumi un starpprodukti var tikt importēti, lai ražotu farmaceitiskus galaproduktus vai lai tos pakļautu konkrētam ražošanas posmam farmaceitisko līdzekļu ražošanas ķēdē. Tāpēc būtu jāatļauj asiņu, asins produktu un starpproduktu eksports, kas atbilst prasībām attiecībā uz importu vai laišanu tirgū, un Regulas (ES) Nr. 142/2011 XIV pielikuma V nodaļā būtu jāiekļauj eksporta noteikumi.
                  
               
                     (16)
                  
                  
                     Regulas (ES) Nr. 142/2011 XIV pielikuma V nodaļa būtu attiecīgi jāgroza.
                  
               
                     (17)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulu (ES) Nr. 142/2011 groza šādi:
            
                        1)
                     
                     
                        regulas 19. pantu groza šādi:
                        
                                    a)
                                 
                                 
                                    panta b) punktam pievieno šādu apakšpunktu:
                                    
                                                “xi)
                                             
                                             
                                                tādi 3. kategorijas materiālu fāžu pārejas procesi kā:
                                                
                                                            —
                                                         
                                                         
                                                            asiņu termokoagulācija,
                                                         
                                                      
                                                            —
                                                         
                                                         
                                                            asiņu centrifugēšana,
                                                         
                                                      
                                                            —
                                                         
                                                         
                                                            norobežošana, kas aprakstīta šīs regulas IX pielikuma V nodaļā,
                                                         
                                                      
                                                            —
                                                         
                                                         
                                                            tādu nagu, cūku saru, spalvu un matu hidrolizēšana,
                                                         
                                                      kas paredzēti pārstrādei ar šajā regulā izklāstītajām pārstrādes metodēm.”;
                                             
                                          
                              
                                    b)
                                 
                                 
                                    panta d) punktu aizstāj ar šādu:
                                    
                                                “d)
                                             
                                             
                                                V nodaļas prasībām, ja tie saimniecībā uzglabā dzīvnieku izcelsmes blakusproduktus, kā minēts minētās regulas 24. panta 1. punkta h) vai i) apakšpunktā, ar nosacījumu, ka nepārstrādāti dzīvnieku izcelsmes blakusprodukti tiek pakļauti vēlākai likvidēšanai, kā noteikts minētās regulas 4. pantā;”;
                                             
                                          
                              
                                    c)
                                 
                                 
                                    pievieno šādu punktu:
                                    
                                                “e)
                                             
                                             
                                                ja b) punkta i) līdz vii) un xi) apakšpunktā minētās darbības notiek Regulas (EK) Nr. 1069/2009 26. panta 1. punktā minētajā apstiprinātajā uzņēmumā vai iekārtā, radot minētos materiālus, un ar nosacījumu, ka dzīvnieku izcelsmes blakusproduktus uzglabā, transportē un likvidē vai izmanto kā nepārstrādātus dzīvnieku izcelsmes blakusproduktus saskaņā ar Regulu (EK) Nr. 1069/2009, kompetentā iestāde var atļaut darbību veikt bez tās reģistrēšanas pēc minētās regulas 23. panta vai bez apstiprināšanas pēc minētās regulas 24. panta 1. punkta h) apakšpunkta.”;
                                             
                                          
                              
                  
                        2)
                     
                     
                        I, IV, VIII, IX, XIII un XIV pielikumu groza saskaņā ar šīs regulas pielikuma tekstu.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 300, 14.11.2009., 1. lpp.
         
         
            (2)  Komisijas Regula (ES) Nr. 142/2011 (2011. gada 25. februāris), ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).
         
            (3)  Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).
         
            (4)  Eiropas Parlamenta un Padomes Regula (EK) Nr. 852/2004(2004. gada 29. aprīlis) par pārtikas produktu higiēnu (OV L 139, 30.4.2004., 1. lpp.).
         
            (5)  Komisijas Regula (EK) Nr. 2073/2005 (2005. gada 15. novembris) par pārtikas produktu mikrobioloģiskajiem kritērijiem (OV L 338, 22.12.2005., 1. lpp.).
         
            (6)  Eiropas Parlamenta un Padomes Regula (EK) Nr. 999/2001 (2001. gada 22. maijs), ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (OV L 147, 31.5.2001., 1. lpp.).
      
      
         
            PIELIKUMS
            Regulas (ES) Nr. 142/2011 I, IV, VIII, IX, XIII un XIV pielikumu groza šādi:
            
                        1)
                     
                     
                        I pielikumā 59. punktu aizstāj ar šādu un pievieno šādu 60. punktu:
                        
                                    “59.
                                 
                                 
                                    “augšanas substrāti” ir tādi materiāli, ieskaitot podiņu augsni un izņemot augsni in situ, kuros audzē augus vai sēnes un kurus izmanto atsevišķi no augsnes in situ;
                                 
                              
                                    60.
                                 
                                 
                                    “procesa higiēnas kritērijs” ir kritērijs, kas norāda uz pieņemamu ražošanas procesa darbību. Šāds kritērijs neattiecas uz produktiem, kas ir laisti tirgū. Ar to nosaka indikatīvu kontaminācijas vērtību, kuru pārsniedzot, jāveic korektīvi pasākumi, lai nodrošinātu vispārīgajām barības drošuma prasībām atbilstošu procesa higiēnu.”;
                                 
                              
                  
                        2)
                     
                     
                        IV pielikuma IV nodaļas 2. iedaļas E daļas 2. punkta d) apakšpunktu aizstāj ar šādu:
                        
                                    “d)
                                 
                                 
                                    katrai procedūras vienībai jābūt diviem degļiem un diviem sekundārajiem gaisa ventilatoriem, kas izmantojami degļa vai ventilatora atteices gadījumā. Sekundārajai kamerai jābūt projektētai tā, lai visos degšanas apstākļos nodrošinātu divas sekundes ilgu minimālo rezidences laiku vismaz 850 °C temperatūrā;”
                                 
                              
                  
                        3)
                     
                     
                        VIII pielikuma II nodaļas 2. punkta b) apakšpunktu groza šādi:
                        
                                    i)
                                 
                                 
                                    apakšpunkta vii) punktu aizstāj ar šādu:
                                    
                                                “vii)
                                             
                                             
                                                attiecībā uz jēlu lolojumdzīvnieku barību: “Izmantot tikai par lolojumdzīvnieku barību. Uzglabāt atsevišķi no pārtikas. Nomazgāt rokas un notīrīt instrumentus, rīkus un virsmas pēc šā produkta apstrādes”;”;
                                             
                                          
                              
                                    ii)
                                 
                                 
                                    apakšpunktam pievieno šādu jaunu xxi) punktu:
                                    
                                                “xxi)
                                             
                                             
                                                attiecībā uz VIII pielikuma VII nodaļā minētajiem materiāliem, kas paredzēti detoksifikācijai: vārdiem “materiāli, kas paredzēti detoksifikācijai. Nav piemēroti laišanai tirgū”.”;
                                             
                                          
                              
                  
                        4)
                     
                     
                        IX pielikuma II nodaļas j) punktu aizstāj ar šādu un pievieno šādu jaunu k) punktu:
                        
                                    “j)
                                 
                                 
                                    sijāšana;
                                 
                              
                                    k)
                                 
                                 
                                    tādi 3. kategorijas materiālu fāžu pārejas procesi kā asiņu termokoagulācija, asiņu centrifugēšana, norobežošana, kas aprakstīta šīs regulas IX pielikuma V nodaļā, tādu nagu, cūku saru, spalvu un matu hidrolizēšana, kas paredzēti pārstrādei ar šajā regulā izklāstītajām pārstrādes metodēm.”;
                                 
                              
                  
                        5)
                     
                     
                        XIII pielikumu groza šādi:
                        
                                    a)
                                 
                                 
                                    II nodaļas 6. punktu aizstāj ar šādu:
                                    
                                                “6.
                                             
                                             
                                                Ražošanas un/vai uzglabāšanas laikā (pirms nosūtīšanas) no jēlas lolojumdzīvnieku barības izlases kārtā jāņem paraugi, lai pārbaudītu atbilstību šādiem standartiem:
                                                
                                                   Salmonella: nav konstatēta 25 gramos, n = 5, c = 0, m = 0, M = 0.
                                                Jēlas lolojumdzīvnieku barības ražošanas procesam jāatbilst šādiem procesa higiēnas kritērijiem:
                                                
                                                   Enterobacteriaceae: n = 5, c = 2, m = 500 uz 1 g, M = 5 000 uz 1 g,
                                                kur:
                                                
                                                            n
                                                         
                                                         
                                                            =
                                                         
                                                         
                                                            testējamo paraugu skaits,
                                                         
                                                      
                                                            m
                                                         
                                                         
                                                            =
                                                         
                                                         
                                                            baktēriju skaita robežvērtība; rezultāts uzskatāms par apmierinošu, ja baktēriju skaits visos paraugos nepārsniedz m,
                                                         
                                                      
                                                            M
                                                         
                                                         
                                                            =
                                                         
                                                         
                                                            baktēriju skaita maksimālā vērtība; rezultāts uzskatāms par neapmierinošu, ja baktēriju skaits vienā vai vairākos paraugos ir vienāds ar M vai lielāks, un
                                                         
                                                      
                                                            c
                                                         
                                                         
                                                            =
                                                         
                                                         
                                                            to paraugu skaits, kuros baktēriju skaits var būt starp m un M; paraugu joprojām uzskata par pieņemamu, ja baktēriju skaits pārējos paraugos ir m vai mazāk.
                                                         
                                                      Operatori [uzņēmēji] savu procedūru ietvaros, kuru pamatā ir riska analīzes un kritisko kontrolpunktu noteikšanas (HACCP) principi, veic pasākumus, lai nodrošinātu, ka to pārziņā notiekošā izejvielu un jēlas lolojumdzīvnieku barības piegāde, apstrāde un pārstrāde tiek veikta tādā veidā, ka tiek izpildīti iepriekš minētie drošuma standarti un procesa higiēnas kritērijs. Ja drošuma standarti un procesa higiēnas kritērijs nav izpildīti, operators [uzņēmējs] veic samērīgus koriģējošos pasākumus saskaņā ar Regulas (EK) Nr. 1069/2009 29. panta 1. punkta ievada teikumā minēto rakstisko procedūru un procedūrām, kuru pamatā ir HACCP principi, kā noteikts minētās regulas 29. panta 2. punkta e) un f) apakšpunktā.
                                                Par neatbilstību un, ja tāds ir konstatēts, tās cēloni, piemērotajiem koriģējošiem pasākumiem un kontroles pasākumu rezultātiem paziņo kompetentajai iestādei. Ja kompetentā iestāde nav pārliecināta, ka ir veikti vajadzīgie koriģējošie pasākumi, tā var pieprasīt, lai operators [uzņēmējs] veic papildu darbības, tostarp marķējumā norāda apstrādes veidu, un lai operators mikrobioloģiski izpētī papildu paraugus.”;
                                             
                                          
                              
                                    b)
                                 
                                 
                                    VI nodaļas C daļas 1. punkta e) apakšpunktu aizstāj ar šādu:
                                    
                                                “e)
                                             
                                             
                                                ir dabas vēstures kolekciju objekti vai ir paredzēti zinātnes atbalstam un ir:
                                                
                                                            i)
                                                         
                                                         
                                                            konservēti šķīdumā, piemēram, alkoholā vai formaldehīdā, tādējādi ļaujot izlikt priekšmetu apskatei; vai
                                                         
                                                      
                                                            ii)
                                                         
                                                         
                                                            pilnībā iestiprināti mikroskopa priekšmetstikliņos; vai
                                                         
                                                      
                                                            iii)
                                                         
                                                         
                                                            sastāv no vesela skeleta vai tā daļām, kauliem vai zobiem, ar ko apmainās tikai un vienīgi starp muzejiem un izglītības iestādēm;”;
                                                         
                                                      
                                          
                              
                                    c)
                                 
                                 
                                    XI nodaļas 1. punkta a) apakšpunktu aizstāj ar šādu:
                                    
                                                “a)
                                             
                                             
                                                transesterifikācija vai hidrolīze vismaz 200 °C temperatūrā, attiecīgā piemērotā spiedienā vismaz 20 minūtes (glicerīns, taukskābes un esteri);”;
                                             
                                          
                              
                  
                        6)
                     
                     
                        XIV pielikumu groza šādi:
                        
                                    a)
                                 
                                 
                                    II nodaļas 7. iedaļas 2. punkta d) apakšpunktu aizstāj ar šādu:
                                    
                                                “d)
                                             
                                             
                                                apstiprinājums, ka produktu nevienā posmā nav paredzēts novirzīt izmantošanai pārtikas, barības sastāvdaļu, organisko mēslojumu vai augsnes ielabotāju ražošanā, un tas
                                                
                                                            i)
                                                         
                                                         
                                                            iegūts no veseliem dzīvniekiem, kas nokauti kautuvē; un
                                                         
                                                      
                                                            ii)
                                                         
                                                         
                                                            vai nu 42 dienas žāvēts vismaz 20 °C vidējā temperatūrā; un/vai
                                                         
                                                      
                                                            iii)
                                                         
                                                         
                                                            vienu stundu karsēts, temperatūrai centrā esot vismaz 80 °C; un/vai
                                                         
                                                      
                                                            iv)
                                                         
                                                         
                                                            vienu stundu pakļauts sadedzināšanai līdz pārpelnošanas stadijai, temperatūrai centrā esot vismaz 800 °C; un/vai
                                                         
                                                      
                                                            v)
                                                         
                                                         
                                                            ticis pakļauts paskābināšanas procesam, kurā pH līmenis produkta centrā vismaz vienu stundu uzturēts zemāks par 6.”;
                                                         
                                                      
                                          
                              
                                    b)
                                 
                                 
                                    II nodaļas 9. iedaļas a) punkta i) apakšpunktu aizstāj ar šādu:
                                    
                                                “i)
                                             
                                             
                                                attiecībā uz materiāliem, kas paredzēti biodīzeļdegvielas, tauku pārstrādes produktu vai tādas atjaunojamās degvielas ražošanai, kam veikta IV pielikuma IV nodaļas 2. iedaļas L daļā minētā apstrāde: no dzīvnieku izcelsmes blakusproduktiem, kas minēti Regulas (EK) Nr. 1069/2009 8., 9. un 10. pantā;”;
                                             
                                          
                              
                                    c)
                                 
                                 
                                    V nodaļā tabulu aizstāj ar šādu:
                                    
                                                 
                                             
                                             
                                                “Atvasinātie produkti
                                             
                                             
                                                Eksporta noteikumi
                                             
                                          
                                                1.
                                             
                                             
                                                
                                                            —
                                                         
                                                         
                                                            Pārstrādāti kūtsmēsli
                                                         
                                                      
                                                            —
                                                         
                                                         
                                                            Organiski mēslošanas līdzekļi, komposts vai fermentācijas atliekas no biogāzes transformācijas, kas nesatur nevienu citu dzīvnieku izcelsmes blakusproduktu vai atvasināto produktu, izņemot pārstrādātus kūtsmēslus
                                                         
                                                      
                                                            —
                                                         
                                                         
                                                            Pārstrādātas dzīvnieku olbaltumvielas, kas satur pārstrādātus kūtsmēslus, kuri izmantoti par maisījuma sastāvdaļu
                                                         
                                                      
                                             
                                                Šiem atvasinātajiem produktiem jāatbilst vismaz XI pielikuma I nodaļas 2. iedaļas a), b), d) un e) punkta nosacījumiem:
                                                
                                                            —
                                                         
                                                         
                                                            pārstrādāti kūtsmēsli,
                                                         
                                                      
                                                            —
                                                         
                                                         
                                                            organiski mēslošanas līdzekļi, komposts vai fermentācijas atliekas no biogāzes transformācijas, kas nesatur nevienu citu dzīvnieku izcelsmes blakusproduktu vai atvasināto produktu, izņemot pārstrādātus kūtsmēslus,
                                                         
                                                      
                                                            —
                                                         
                                                         
                                                            pārstrādāti kūtsmēsli, kas pārstrādātu dzīvnieku olbaltumvielās izmantoti par maisījuma sastāvdaļu
                                                         
                                                      
                                          
                                                2.
                                             
                                             
                                                Asins pagatavojumi un starpprodukti
                                             
                                             
                                                Asinis, asins pagatavojumi un starpprodukti, kas ražoti ES vai importēti ES saskaņā ar veselības prasībām, kuras noteiktas XII pielikumā vai šā pielikuma II nodaļas 2. un 3. iedaļā, un kas paredzēti izmantošanai ārpus lauksaimniecības dzīvnieku barības ķēdes, ja vien tie atbilst galamērķa trešās valsts importa prasībām.”